CELEX: 32013R0559
Language: da
Date: 2013-06-18 00:00:00
Title: Rådets gennemførelsesforordning (EU) nr. 559/2013 af 18. juni 2013 om gennemførelse af artikel 11, stk. 1, i forordning (EU) nr. 377/2012 om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau

19.6.2013   
            
            
               DA
            
            
               Den Europæiske Unions Tidende
            
            
               L 167/1
            
         RÅDETS GENNEMFØRELSESFORORDNING (EU) Nr. 559/2013
   af 18. juni 2013
   om gennemførelse af artikel 11, stk. 1, i forordning (EU) nr. 377/2012 om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau
   RÅDET FOR DEN EUROPÆISKE UNION HAR —
   under henvisning til traktaten om den Europæiske Unions funktionsmåde,
   under henvisning til Rådets forordning (EU) nr. 377/2012 af 3. maj 2012 om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau (1), særlig artikel 11, stk. 1 og 4, og
   ud fra følgende betragtninger:
   
               (1)
            
            
               Rådet vedtog den 3. maj 2012 forordning (EU) nr. 377/2012.
            
         
               (2)
            
            
               Rådet har foretaget en fuldstændig gennemgang af listen over de personer i bilag I til forordning (EU) nr. 377/2012, som artikel 2, stk. 1 og 2, i nævnte forordning finder anvendelse på. Rådet har konkluderet, at de personer, der er opført på listen i bilag I til forordning (EU) nr. 377/2012, fortsat bør være omfattet af de deri fastsatte specifikke restriktive foranstaltninger.
            
         
               (3)
            
            
               FN's Sikkerhedsråds komité, der er nedsat i henhold til FN's Sikkerhedsråds resolution 2048 (2012), ajourførte den 20. marts 2013 oplysningerne om en person, der er udpeget. Med henblik på at gennemføre komitéens afgørelse vedtog Rådet gennemførelsesafgørelse 2013/293/FUSP af 18. juni 2013 om gennemførelse af afgørelse 2012/285/FUSP om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau (2).
            
         
               (4)
            
            
               Oplysningerne om denne person i bilag I til forordning (EU) nr. 377/2012 bør ændres i overensstemmelse hermed —
            
         VEDTAGET DENNE FORORDNING:
   Artikel 1
   Bilag I til forordning (EU) nr. 377/2012 ændres som anført i bilaget til nærværende forordning.
   Artikel 2
   Forordningen træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 18. juni 2013.
      
         
            På Rådets vegne
         
         P. HOGAN
         
            Formand
         
      
   
   
      (1)  EUT L 119 af 4.5.2012, s. 1.
   
      (2)  Se side 39 i denne EUT.
   
      BILAG
      Oplysningerne om personen i bilag I til forordning (EU) nr. 377/2012 affattes således:
      
         
                     Navn
                  
                  
                     Identificerende oplysninger
                     (fødselsdato og fødested, pas/identitetskortnummer m.v.)
                  
                  
                     Begrundelse for opførelsen
                  
                  
                     Udpegningsdato
                  
               
                     »Major Idrissa DJALÓ
                  
                  
                     Nationalitet: Guinea-Bissau
                     Fødselsdato: 18.12.1954
                     Officiel funktion: rådgiver i protokollære spørgsmål for stabschefen for de væbnede styrker og derefter oberst og protokolchef for de væbnede styrkers hovedkvarter
                     Pas: AAISO40158
                     Udstedelsesdato: 2.10.2012
                     Udstedelsessted: Guinea-Bissau
                     Udløbsdato: 2.10.2015
                  
                  
                     Kontaktpunkt for den militærkommando, der har taget ansvaret for statskuppet den 12. april 2012, og et af dens mest aktive medlemmer. Han var en af de første officerer, der offentligt stod ved sin tilslutning til militærkommandoen, idet han skrev under på et af dens første kommunikéer (nr. 5 af 13. april 2012). Major Djaló hører også til den militære efterretningstjeneste.
                  
                  
                     18.7.2012«